  vk.com ( Центр спортивной подготовки Удмуртии. ЦСП) Анжелика Тихонова корреспондент Удмуртиын спортъя нырысетӥ акселераторлы йылпумъянъёс лэсьтӥзы. Ужрадэ Ижкарысь, Воткаысь, Глазкарысь, Сарапулысь 19 командаослэсь курриськонъёс вуизы. Со сярысь элькунысь Спортъя дасяськонъя центрлэн «ВКонтакте» мерлыко вотэсысь бамаз ивортӥзы. Командаоссэс велоспортъя, гандболъя, уянъя федерациосысь, «Динамо» спортъя огинысь, «Ижсталь», «Прогресс», «Купол-Родники» спортъя клубъёсысь, куасэн бызьылонъя Г. А. Кулакова нимо огъетысь, биатлонъя А. М. Демидов нимо огъетысь, фитнес-центръёсысь но мукет интыосысь ыстӥзы. Акселератор улсын соос ас ӵектоссэс кылдытон бордын тыршизы. Куинь толэзь ӵоже нодъясьёс, экспертъёс, ужбергатӥсьёс но визь-кенеш сётӥсьёс теорияя тямыс урокъёс, куинь очной семинаръёс, озьы ик калык азьын вераськонъя тренингъёс ортчытӥзы. Дышетсконъёс пумозь 18 командаос вуизы. Котькудӥз элькунамы спортэз азинтыны чаклам ӵектоссэ дасяз. Вуоно арын тулыспалэ соосиы Удмуртилэн тӧроезлы Александр Бречаловлы возьматозы. Тодэ вайытом, кемалась ик ӧвӧл «Вуоноысь гурт» акселераторлэн нырысетӥ потокез йылпумъяськиз.  Тегъёс: Дышетон Спорт Удмуртия Ижкар  